el el en el el el el el el el el el el en el el el el en el en en es en es tr en en el el el el el el el el el el el en el el el el el el el el el el el en en de el el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Αντιδράσεις για την ερώτηση του ΣΥΡΙΖΑ στη Βουλή για την κυριαρχία της νησίδας στον Έβρο - DailyPost.gr
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Διευκρινίσεις για το καθεστώς κυριαρχίας της νησίδας “όπου διαδραματίσθηκε το πρόσφατο δράμα με τους 39 πρόσφυγες” ζητούν με ερώτησή τους προς τους αρμόδιους υπουργούς επτά βουλευτές του ΣΥΡΙΖΑ-ΠΣ, με πρώτο υπογράφοντα τον πρώην υπουργό Εξωτερικών Γιώργο Κατρούγκαλο.
Συγκεκριμένα, οι τομεάρχες Εξωτερικών, ‘Αμυνας, Προστασίας του Πολίτη και Μεταναστευτικής Πολιτικής του ΣΥΡΙΖΑ-ΠΣ Γ. Κατρούγκαλος, Θ. Δρίτσας, Χ. Σπίρτζης και Γ. Ψυχογιός, οι πρώην υπουργοί των κυβερνήσεων ΣΥΡΙΖΑ Δ. Βίτσας και Γ. Μουζάλας και η βουλευτής Έβρου Ν. Γκαρά κατέθεσαν ερώτηση προς τους υπουργούς Εξωτερικών, Εθνικής ‘Αμυνας, Προστασίας του Πολίτη, Μετανάστευσης και Ασύλου, Περιβάλλοντος και Ενέργειας, “ζητώντας διευκρινίσεις για το καθεστώς κυριαρχίας της νησίδας όπου διαδραματίσθηκε το πρόσφατο δράμα με τους 39 πρόσφυγες”.
Όπως σημειώνουν οι ερωτώντες, “δεδομένου ότι η νησίδα αυτή φέρεται εγγεγραμμένη στο Εθνικό Κτηματολόγιο, ως ιδιοκτησία του ελληνικού δημοσίου”, οι αρμόδιοι υπουργοί πρέπει να απαντήσουν στα εξής:
-Η εγγραφή της νησίδας στο Ελληνικό Κτηματολόγιο είναι σε αντίθεση με τα στοιχεία της Γεωγραφικής Υπηρεσίας του Στρατού; Εφόσον υπάρχει έγγραφο της Γεωγραφικής Υπηρεσίας, στο οποίο βεβαιώνεται ότι οι σχετικές συντεταγμένες ανήκουν σε τουρκικό έδαφος, βάσει του Πρωτοκόλλου του 1926, να προσκομισθεί στη Βουλή.
-Εν τέλει, θεωρεί η κυβέρνηση ότι είναι ελληνικό έδαφος, η εν λόγω νησίδα, στην έκταση που καταγράφεται στο Κτηματολόγιο και σκοπεύει να εξασφαλίσει την κυριαρχία μας σε αυτή, ή θα ζητήσει τροποποίηση του Κτηματολογίου;
-Στην πρώτη περίπτωση, ποιες είναι οι συνέπειες από τα αιτήματα που υπέβαλε προς τις τουρκικές αρχές, να επιχειρήσουν επί της νησίδας Τουρκικές υπηρεσίες, ως προς την κυριαρχία επ’ αυτής;
Μηταράκης για μετανάστες Έβρου: Πώς ήταν εγκλωβισμένοι 10 μέτρα από τις ελληνικές όχθες;
Ο υπουργός Μετανάστευσης και Ασύλου Νότης Μηταράκης μίλησε για τους 38 μετανάστες στον Έβρο  αμφισβητώντας τα περί εγκλωβισμού τους σε νησίδα και τονίζοντας πως «οι ελληνικές Αρχές κινήθηκαν αμέσως».
«Πήγα στις ελληνικές όχθες 10 μέτρα από τη νησίδα. Στο πιο κοντινό σημείο η απόσταση είναι 10 μέτρα, εκ των όποιων τα μισά φαίνεται να έχουν βάθος 10 εκατοστά. Πώς μπορεί κάποιος να έχει εγκλωβιστεί σε αυτή τη νησίδα;» διερωτήθηκε ο υπουργός Μετανάστευσης και Ασύλου, μιλώντας στην εκπομπή «Newsroom» στον ΣΚΑΪ. «Υπάρχει μεγάλη αύξηση της πίεσης από την Τουρκία και στα χερσαία και στα θαλάσσια σύνορα» τόνισε ο υπουργός, ενώ διευκρίνισε ότι «πέρυσι είχαμε τις χαμηλότερες ροές της δεκαετίας σε όλη την Ελλάδα και φέτος τις δεύτερες χαμηλότερες ροές».
Επιπλέον, ο κ. Μηταράκης, ερωτηθείς για τους 38 μετανάστες στον Έβρο, απάντησε: «Οι ελληνικές Αρχές κινήθηκαν υποδειγματικά στο περιστατικό αυτό. Και για το θέμα του Έβρου θέλω να σας θυμίσω πως όλο αυτό έχει ξεκινήσει από τον Ιούνιο όταν η Ευρωπαϊκή Αριστερά, τα κομματα τα ευρωπαϊκά όπου ανήκει ο ΣΥΡΙΖΑ και το ΠΑΣΟΚ κατήγγειλαν από τότε προληπτικά την Ελλάδα, είχα πάει στις 27 Ιουνίου και είχα καταγγείει την προσπάθεια της Τουρκίας να εργαλοποιήσει τις νησίδες».
Όπως ανέφερε, οι 38 μετανάστες κατήγγειλαν ότι συνελήφθησαν σε τούρκικες πόλεις, μεταφέρθηκαν με λεωφορεία από τις τούρκικες αρχές σε δομή, μετά τους βάλανε στην όχθη του ποταμού Έβρου από την τουρκική πλευρά και τους μετακίνησαν τρεις φορές σε διαφορά σημεία εισόδου με την απειλή βίας, μέχρι να βρουν το κενό για να μπορέσουν σε ελληνικό έδαφος. «Κινήθηκαν αμέσως οι ελληνικές Αρχές, σε αντίθεση με όλα αυτά που λεγόντουσαν ήταν πολύ καλά στην υγεία τους, δεν υπήρχε παιδάκι το οποίο ήταν άρρωστο, όπως είχε ειπωθεί. Η έγκυος γυναίκα πράγματι είναι στον όγδοο μήνα και μεταφέρθηκε στο νοσοκομείο αλλά χωρίς κανένα ιδιαίτερο θέμα».
«Οι άνθρωποι αυτοί αυτή τη στιγμή βρίσκονται με ασφάλεια στη χώρα. Τώρα, κατά δήλωσή τους βρέθηκαν σε μία νησίδα για λίγες ημέρες, όχι για όσες ημέρες αναφέρθηκε στα ξένα μέσα, διότι πάλι κατά δήλωσή τους, οι Τούρκοι τους μετακίνησαν σε τρία διαφορετικά δυνητικά σημεία εισόδου, και ανάμεσα στις τρεις προσπάθειες, τους ξαναπαίρνανε σε δομές φιλοξενίας, τους ταΐζανε, τους ποτίζανε, γέμιζαν τα κινητά τους, και τους ξαναέστελναν με τη βία, όπως λένε οι 38 μετανάστες για να ξαναπροσπαθήσουν να μπουν στην Ελλάδα».
Παράλληλα, για το πεντάχρονο που φέρεται να έχασε τη ζωή του δήλωσε ότι «λένε οι ίδιοι (οι μετανάστες) ότι ένα παιδάκι έχασε τη ζωή του και θάφτηκε σε τουρκικό έδαφος. Αν ισχύει ότι χάθηκε ένα παιδάκι, που δεν μπορώ να το επιβεβαιώσω, αλλά θεωρώ τις καταθέσεις σωστές, έχω επικοινωνήσει ήδη με τον Ερυθρό Σταυρό να γίνει συνεννόηση με τις τουρκικές Αρχές να έρθει στην Ελλάδα και να ταφεί με τις αξίες μας που ο ανθρωπισμός επιβάλλει».
«Έχω ήδη ζητήσει, στις 30 Αυγούστου, ειδική συνεδρίαση στη Βουλή, στη ειδική μόνιμη επιτροπή δημόσιας διοίκησης, για να ενημερώσουμε τους συναδέλφους για όλες τις εξελίξεις στο μεταναστευτικό» τόνισε ακόμα ο Νότης Μηταράκης.
Παράλληλα, για το τι συμβαίνει στον Έβρο, ο υπουργός Μετανάστευσης προέταξε πως «επειδή υπάρχει ο φράχτης, επειδή υπάρχει η καθημερινή παρουσία του Στρατού και της Αστυνομίας που δεν επιτρέπει παράνομες εισόδους, οι Τούρκοι οργανωμένα και εσκεμμένα αφήνουν τους μετανάστες στη μέση του ποταμού για να έρθει η Ελλάδα και να τους πάρει ώστε να τους βάλει στη χώρα».
Επίσης, απαντώντας σε ερώτηση για το αν δέχεται η Χίος δέχεται πιέσεις από μεταναστευτικές ροές, είπε: «Πέρυσι είχαμε τις χαμηλότερες ροές στη δεκαετία στην Ελλάδα, φέτος έχουμε τις δεύτερες χαμηλότερες ροές στην Ελλάδα, δηλαδή τη διετία 2015-2016, είχαμε πάνω από 1 εκατ. αφίξεις, 2017-2018-2019 είχαμε 35.000-45.000-72.000 ετησίως αντίστοιχα. Και τώρα έχουμε- μετά τα γεγονότα του Έβρου το 2020- έχουμε κάτω από 10.000 αφίξεις. Και έχουμε μια αύξηση φέτος αλλά παραμένει η δεύτερη καλύτερη χρονιά για τα τελευταία 10 χρόνια. Υπάρχει μεγάλη αύξηση της πίεσης από την πλευρά της Τουρκίας και στα χερσαία και στα θαλάσσια σύνορα», επαναλαμβάνοντας πως η Ελλάδα συνεχίζει να εφαρμόζει μια αυστηρή αλλά δίκαιη πολιτική εφαρμόζοντας το διεθνές δίκαιο.
Λογοθέτης, γ.γ. Ασύλου: Με τουρκική λέμβο οδηγήθηκαν οι 38 στην ελληνική ακτή
«Οι τριάντα οκτώ άνθρωποι είναι όλοι καλά στην υγεία τους» δήλωσε στην ΕΡΤ και την εκπομπή «Συνδέσεις» ο Μάνος Λογοθέτης, γενικός γραμματέας υποδοχής αιτούντων Άσυλο στη χώρα, χαρακτηρίζοντας την υπόθεση των 38 μεταναστών στον Έβρο ως «μια περίπτωση όξυνσης από την τουρκική πλευρά».
Μιλώντας για την περιπέτεια των μεταναστών στον Έβρο που πλέον βρίσκονται σε ΚΥΤ ο κ. Λογοθέτης τούς χαρακτήρισε ως «κομμάτι της εργαλειοποίησης που γίνεται εδώ και αρκετούς μήνες από την πλευρά της Τουρκίας». Όπως υποστήριξε «στην υπηρεσία Ασύλου δέχονται πολλές τέτοιες καταγγελίες για ανθρώπους που έχουν προωθηθεί από την πλευρά της Τουρκίας προς τη χώρα μας και τον Έβρο».
Μιλώντας για την συγκεκριμένη περίπτωση των 38 μεταναστών που παρέμειναν για αρκετές ημέρες πάνω σε μια μικρή νησίδα του ποταμού Έβρου στα σύνορα Ελλάδας – Τουρκίας ο κ. Λογοθέτης ανέφερε, ότι σύμφωνα με όσα και οι ίδιοι δηλώνουν, συνελήφθησαν πριν από τις 14 Αυγούστου στο εσωτερικό της Τουρκίας.
«Οδηγήθηκαν στα σύνορά μας στον Έβρο και από εκεί, με πίεση από τουρκική Αρχή με μια λέμβο, αφέθηκαν στο νησάκι απ’ όπου έχουμε τις πρώτες αναφορές. Στη συνέχεια, με τουρκική λέμβο οδηγήθηκαν στην ελληνική ακτή και περισυνελέγησαν από την ελληνική Αρχή» δήλωσε ο γενικός γραμματέας υποδοχής αιτούντων Άσυλο στη χώρα.
Μπορεί να σας ενδιαφέρει
Τρίτη 27 Σεπτεμβρίου 2022
Στις Βρυξέλλες ο Τσίπρας – Το πρόγραμμα της επίσκεψης
Τρίτη 27 Σεπτεμβρίου 2022
Ο Κοκκαλάς γκρεμίζει τα fake news: «Ουδέποτε έγινε ναυάγιο στη Λέρο- Είχαν δασκαλέψει τους μετανάστες»
Δευτέρα 26 Σεπτεμβρίου 2022
Δημοσκόπηση Alco: Στο 7,7% η διαφορά ΝΔ και ΣΥΡΙΖΑ
Δευτέρα 26 Σεπτεμβρίου 2022
Δημοσκόπηση MARC: Στις 8,7 μονάδες η διαφορά ανάμεσα σε ΝΔ – ΣΥΡΙΖΑ
Eρντογάν μετά το Συμβούλιο Ασφαλείας: «Θα χρησιμοποιήσουμε κάθε είδους νόμιμες μεθόδους για να προστατεύσουμε τα συμφέροντά μας»
Νίκος Παπανδρέου: «Πολύ καλή η ομιλία Μητσοτάκη στον ΟΗΕ»- Τι είπε για τον ΣΥΡΙΖΑ
ΥΠΕΞ: «Η Ελλάδα θα υπερασπιστεί τα νόμιμα συμφέροντα και δικαιώματα της εφόσον παραστεί η ανάγκη»
Θεοδωρικάκος: «Η δόκιμος αστυνομικός δεν έχει θέση στην Ελληνική Αστυνομία»
ΗΠΑ: Νέο πακέτο στρατιωτικής βοήθειας, ύψους 1,1 δισεκ. δολαρίων στην Ουκρανία
Ο Πέτσας απαντά στον Βαξεβάνη
Τα πρωτοσέλιδα των εφημερίδων
Μπορεί να σας ενδιαφέρει
Θεοδωρικάκος: «Υψώνουμε φράχτη ασφαλείας στον Έβρο, διεθνοποιούμε το πρόβλημα»
Ο Οικονόμου κηρύττει το τέλος των άγριων καβγάδων στην εκπομπή του στον ΣΚΑΪ
Νέες κυρώσεις 7 δισεκ. ευρώ κατά της Ρωσίας πρότεινε η Ούρσουλα φον ντερ Λάιεν
Google, πυραυλάτος Βλαχάκος και Γιούροβα στο αυριανό πρόγραμμα Μητσοτάκη
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
O Λοβέρδος προβλέπει κάτι παραπάνω από ένα θερμό επεισόδιο με την Τουρκία
Θεσσαλονίκη: 447 εκατ. ευρώ η επίδραση του Κέντρου Καινοτομίας της Pfizer στην οικονομία της πόλης
Μάντζος: «Η πρόταση του ΠΑΣΟΚ είναι οικονομικός ρεαλισμός – Η επιλογή της Ν.Δ. είναι δημοσιονομικός λαϊκισμός»
Ιράν: Μήνυση κατά των αυτουργών της σύλληψής της κατέθεσαν οι γονείς της Μάχσα Αμίνι
Εκδόθηκε το 97% των ληξιπρόθεσμων συντάξεων- Νέο ρεκόρ απονομών τον Αύγουστο
Εντάχθηκαν έργα 3,28 δισ. ευρώ στο Ταμείο Ανάκαμψης – EBRD: Ανάπτυξη 5,2% στην ελληνική οικονομία
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία